สวนนุงนุช พัทยา ขยายเวลาคนฉีดวัคซีนครบ 2 โดส เที่ยวฟรีถึง 15 พฤศจิกายนนี้
นายกัมพล ตันสัจจา ผู้อำนวยการสวนนงนุช พัทยา เปิดเผยว่า สวนนงนุช พัทยา จังหวัดชลบุรี เป็นแหล่งท่องเที่ยวชื่อดังระดับโลก เจ้าของรางวัล 1 ใน 10 สวนที่สวยที่สุดในโลก ได้ขับเคลื่อนระบบอุตสาหกรรมท่องเที่ยวภายใต้แนวทาง Pattaya Moves on ที่นายสนธยา คุณปลื้ม นายกเมืองพัทยา ได้วางรากฐานมาตั้งแต่ช่วงการแพร่ระบาดอย่างหนักของโรคติดเชื้อไวรัสโควิด-19 จนสถานการณ์เริ่มดีขึ้น เพื่อฟื้นฟูระบบเศรษฐกิจโดยรวมของเมืองพัทยา จังหวัดชลบุรีและประเทศไทยที่ผ่านมา สวนนงนุช พัทยา ได้ปฏิบัติตามมาตรการควบคุมและป้องกันการแพร่ระบาดของโรคติดต่อในสถานที่ท่องเที่ยว ตามคำสั่งของศูนย์บริหารสถานการณ์การแพร่ระบาดโรคติดเชื้อไวรัสโควิด-19 หรือ ศบค.อย่างเคร่งครัด ทั้งการคัดกรอง การตรวจวัดอุณหภูมิ การเว้นระยะห่างระหว่างบุคคลและจุดบริการแอลกอฮอล์เจลที่มีการจัดวางอย่างเป็นระบบนอกจากนี้ ยังได้วางแผนกระตุ้นการเดินทางของนักท่องเที่ยว หลังสถานการณ์เริ่มคลี่คลาย ด้วยการเปิดโอกาสให้ประชาชนและนักท่องเที่ยวที่ได้รับวัคซีนป้องกันโรคติดเชื้อไวรัสโควิด-19 ครบจำนวน 2 โดสแล้ว สามารถเที่ยวชมสวนนุงนุช พัทยา ได้ฟรี โดยในช่วงแรกกำหนดจัดขึ้นไปจนถึงวันที่ 31 ตุลาคมนี้ ก่อนจะมีการขยายเวลาให้บริการไปจนถึงวันที่ 15 พฤศจิกายน 2564  โดยประชาชนสามารถแสดงหลักฐานบัตรประชาชนและหลักฐานการรับวัควีนทั้ง 2 โดส กับเจ้าหน้าที่สวนนุงนุช พัทยา บริเวณปากทางเข้า